OʻZBEKISTON RESPUBLIKASI DAVLAT KINOKOMPANIYASI (“OʻZDAVKINOKOMPANIYA”) FAOLIYATINI TAShKIL ETISh TOʻGʻRISIDA
(resolution, 1996-07-12)

Oʻzbekiston Respublikasi Prezidentining Oʻzbekiston Respublikasi Davlat kinokompaniyasi (“Oʻzdavkinokompaniya”)ni tashkil etish toʻgʻrisidagi Farmoniga muvofiq va milliy kinosanʼatni yanada rivojlantirish chora-tadbirlarini amalda roʻyobga chiqarish maqsadida Vazirlar Mahkamasi qaror qiladi: 1. Belgilab qoʻyilsinki, Oʻzbekiston Respublikasi Davlat respublika hududida faoliyat koʻrsatuvchi ijodiy, kino va videoprokat tashkilotlari faoliyatiga rahbarlik qiluvchi hamda uni muvofiqlashtirib boruvchi organi hisoblanadi. 2. Oʻzbekiston Respublikasi Madaniyat ishlari vazirligi, Toshkent shahri viloyatlar hokimliklari va Qoraqalpogʻiston Respublikasi Kengashi 1-ilovaga muvofiq korxonalar, tashkilot va muassasalarni mavjud asosiy fondlari (ilgari egallab kelgan binolari), xodimlari soni, avtotransporti, moddiy-texnika resurslari, kapital mablagʻlar limitlari bilan “Oʻzdavkinokompaniya”ga oʻtkazsinlar. 3. “Oʻzdavkinokompaniya” Toshkent shahar va viloyatlar hokimliklari, Qoraqalpogʻiston Respublikasi Vazirlar Kengashi bilan kelishgan holda kinolashtirish va kinoprokat boʻyicha tegishli hududiy boshqarmalar tuzsin. Oʻzbekiston Respublikasi Moliya vazirligi bir hafta muddat ichida “Oʻzdavkinokompaniya” va hokimliklarning koʻrsatilgan hududiy boshqarmalar xodimlari soni toʻgʻrisida birgalikdagi takliflarini koʻrib chiqsin. 4. “Oʻzdavkinokompaniya” markaziy apparatining tuzilmasi, xodimlarning cheklangan sonini 34 kishi (binoni qoʻriqlovchi va unga xizmat koʻrsatuvchi xodimlar bunga kirmaydi) etib belgilagan holda, 2-ilovaga muvofiq tasdiqlansin. Oʻzbekiston Respublikasi Davlat kinokompaniyasiga raisning ikki nafar oʻrinbosariga, shu jumladan, bir nafar birinchi oʻrinbosariga hamda 7 kishidan iborat boshqaruvga ega boʻlishga ruxsat etilsin. “Oʻzdavkinokompaniya” raisiga, uning oʻrinbosarlariga va boshqaruv aʼzolariga tegishli ravishda Oʻzbekiston Respublikasi vazirlari, ularning oʻrinbosarlari va hayʼat aʼzolari uchun koʻzda tutilgan maishiy va tibbiy xizmat koʻrsatish sharoitlari tatbiq etilsin. “Oʻzdavkinokompaniya” markaziy apparatini mablagʻ bilan taʼminlash respublika budjeti hisobidan, qinolashtirish va kinoprokat boʻyicha hududiy boshqarmalarni taʼminlash esa mahalliy budjet hisobidan amalga oshiriladi. Oʻzbekiston Respublikasi Moliya vazirligi mehnat haqi fondini belgilasin, Avtomobil transporti vazirligi tomonidan ajratiladigan 3 ta xizmat yengil avtomashinasini saqlash uchun zarur ajratmalarni va limitlarni koʻzda tutsin, Oʻzbekiston Respublikasi Aloqa vazirligi esa zarur hukumat aloqasi bilan taʼminlasin. 5. Belgilab qoʻyilsinki, “Oʻzdavkinokompaniya”, uning korxonalari va tashkilotlari barcha boʻgʻinlar rahbarlari, ijodiy, ijrochi va texnik xodimlar bilan oʻzlarining oʻzaro munosabatlarini shartnoma asosida tashkil etadilar. 6. Oʻzbekiston Respublikasi Davlat kinokompaniyasiga yuklatilgan vazifalarga muvofiq quyidagi huquqlar berilsin: respublikaning barcha davlat organlarida va jamoat tashkilotlarida, shuningdek, respublika tashqarisida oʻz huquq doirasida respublika manfaatlarini himoya qilish; boshqaruv tuzilmasini, ijodiy-ishlab chiqarish va moliya-xoʻjalik faoliyatining shakl va metodlarini takomillashtirish, respublika kino tarmogʻi va videosining moddiy-texnika bazasini qayta jihozlash yuzasidan takliflar ishlab chiqish va kiritish; idoraviy boʻysunishidan va mulkchilik shaklidan qatʼi nazar, respublika hududidagi barcha ijodiy-ishlab chiqarish, kino va videoprokat birlashmalari, korxonalar, tashkilotlar va punktlar faoliyatini muvofiqlashtirish, shuningdek, ularning repertuarini nazorat qilib borish; filmlarni birgalikda ishlashni amalga oshirish, aralash ijodiy jamoalar va birlashmalar tashkil etish, xorijiy sheriklar bilan boshqa ixtisoslashtirilgan tanlovlar, reklama-koʻngil-ochar tadbirlar oʻtkazish yuzasidan xalqaro hamkorlik dasturlarini ishlab chiqish va roʻyobga chiqarish; MDH respublikalarida va chet ellarda belgilangan tartibda kino va video mahsulotlarini sotish va xarid qilish boʻyicha vakillarga ega boʻlish, shuningdek, birja operatsiyalarida qatnashish; Oʻzbekiston Respublikasi Moliya vazirligi bilan birgalikda kino va video mahsulotlari narxlarini, xizmatlar va prokat uchun tariflarni sovet soʻmi va chet el valyutada qayta koʻrib chiqish boʻyicha takliflar kiritish; belgilangan tartibda reklama-noshirlik faoliyatini amalga oshirish; kino va video mahsulotlari, kino, audio va videoplyonkalar ishlab chiqarish uchun texnikani, boshqa tovarlar va asbob-uskunalarni sotib olish uchun belgilangan tartibda eksport-import va barter operatsiyalarini amalga oshirish, shuningdek, xizmatlar koʻrsatish. 7. Oʻzbekistonning taraqqiyot istiqbolini belgilash qoʻmitasi, “Oʻzshartnomasavdo”, Oʻzbekiston Respublikasi Moliya vazirligi Oʻzbekiston Respublikasi Madaniyat ishlari vazirligi va “Oʻzkinokompaniya”ning 1992-yilgi (ishlab chiqarish, kapital qurilish, mablagʻ bilan taʼminlash, moddiy-texnika taʼminoti boʻyicha) reja koʻrsatkichlariga zarur oʻzgartishlar kiritsinlar. 8. Oʻzbekistonning taraqqiyot istiqbolini belgilash qoʻmitasi “Oʻzdavkinokompaniya”ning samarali faoliyat koʻrsatishi uchun sharoitlar yaratish maqsadida kino va video asbob-uskunalarini oʻz vaqtida yangilash va toʻldirish, shuningdek, foydalanilayotgan binolar va inshootlarni tuzatish va qayta qurish uchun valyuta mablagʻlari ajratishni, shu jumladan, erkin almashtiriladigan valyuta ajratishni nazarda tutsin. 9. Oʻzbekiston Respublikasi Davlat kinokompaniyasi bir oy muddat ichida, mazkur qarordan kelib chiqadigan vazifalarni hisobga olgan holda, “Oʻzdavkinokompaniya” toʻgʻrisidagi Nizomni tasdiqlash uchun Vazirlar Mahkamasiga taqdim etsin. “Oʻzbekfilm” ijara korxonasi — “Yulduz” ijodiy birlashmasi bilan birgalikda “Vatan” kinostudiyasi “Inson” kinostudiyasi “5-studiya” yoshlar eksperimental ijodiy birlashmasi Oʻzbekiston ilmiy-ommabop va hujjatli filmlar kinostudiyasi — “Puls” ijodiy birlashmasi bilan birgalikda “Misl” ijodiy studiyasi “Oʻzbekiston” ijodiy uyushmasi “Karakalpakfilm” kinostudiyasi Xoʻjalik hisobidagi “Samarqand” ijodiy-ishlab chiqarish birlashmasi “Oʻzbekiston Respublikasi videomarkazi” ishlab chiqarish-ijodiy birlashmasi — Toshkent shahri, viloyatlar va Qoraqalpogʻiston Respublikasidagi boʻlimlari bilan birgalikda Kinofilmlar prokati respublika idorasi Toshkent shahar, viloyatlar va Qoraqalpogʻiston Respublikasi Vazirlar Kengashi kinolashtirish va kinoprokat boshqarmalari — shahar, nohiya kinodireksiyalari va taʼmirlash-ishlab chiqarish korxonalari bilan birgalikda “Oʻzbekkinodetal” kinomexanika zavodi “Oʻzbekkinotaʼminot” moddiy-texnika taʼminoti boshqarmasi A. Navoiy nomidagi Sanʼat saroyi Oʻzbekiston Respublikasi kino sanʼati muzeyi Metodika kabineti Rahbariyat Kino-video dasturlarni ishlab chiqish, tuzish va muvofiqlashtirish boshqarmasi Iqtisodiyot va mablagʻ bilan taʼminlash boshqarmasi Tashqi aloqalar boʻlimi Texnika bilan butlash va qurilish boshqarmasi Roʻyxatga olish va litsenziyalar berish guruhi Tijorat va pulli xizmatlar koʻrsatish boʻlimi Buxgalteriya Kadrlar va maxsus ishlar boʻlimi Maʼmuriy-xoʻjalik boʻlimi